recursal/SuperWikiNEXT-32B huggingface dataset:
**หลี่ หยุนตี๋** (จีนตัวย่อ: 李云迪; จีนตัวเต็ม: 李雲迪; พินอิน: *Lǐ Yúndí*) หรือที่รู้จักในชื่อ **ยุนดิ** เป็นนักเปียโนคลาสสิคชาวจีน เขามีชื่อเสียงอย่างมากจากการชนะเลิศในรายการประกวด International Frédéric Chopin Piano Competition ในปี 2000 ซึ่งขณะนั้นด้วยวัยเพียง 18 ปี ทำให้เขาเป็นนักเปียโนชาวเอเชียที่อายุน้อยที่สุดในประวัติศาสตร์ที่ชนะเลิศรายการแข่งขันเปียโนระดับโลก

ประวัติ
-------

หยุนตี๋เป็นบุตรของ นายหลี่ ฉวน กับนางจาง เซี่ยวหลู ทั้งสองเป็นคนงานของบริษัทถลุงเหล็กเสฉวนฉงชิ่ง แม้ว่าเขาจะไม่ได้เกิดในครอบครัวนักดนตรี แต่หยุนตี๋กลับชอบดนตรีมาก เมื่อเขาอายุได้ 3 ขวบ พ่อแม่ของเขาก็ซื้อหีบเพลงชักให้เป็นของขวัญ หลังจากที่หยุนตี๋ดูจะสนใจหีบเพลงชักจากที่ได้ฟังนักดนตรีบรรเลงหีบเพลงชักในห้างสรรพสินค้าแห่งหนึ่งจนถึงขนาดไม่ยอมเดินผ่านไปง่ายๆ เขาสามารถเล่นหีบเพลงชักได้อย่างคล่องแคล่วเมื่ออายุได้ราว 4 ขวบ จากการได้เรียนกับ ถาน เจียนหมิน ซึ่งเป็นอาจารย์วิชาดนตรีของมหาวิทยาลัย จนหนึ่งปีให้หลัง หยุนตี๋ชนะเลิศการประกวดแข่งขันหีบเพลงชักเยาชนเมืองฉงชิ่ง 

หยุนตี๋ได้เริ่มเรียนเปียโนเมื่ออายุราว 7 ขวบ ทักษะของเขาพัฒนาไปอย่างรวดเร็วมาก สองปีต่อมาครูของเขาจึงแนะนำหยุนตี๋แก่ ศาสตราจารย์ แดน เจายี่ ซึ่งหยุนตี๋ก็ได้เป็นนักเรียนของเจายี่เป็นเวลาถึง 9 ปีจนทักษะเปียโนของเขาอยู่ในระดับมืออาชีพ เมื่อเขาอายุ 18 ได้เข้าศึกษาต่อที่ วิทยาลัยศิลปะเสิ่นเจิ้น และต่อมาไปเรียนเปียโนต่อที่วิทยาลัยศิลปะสื่อ-ละครและดนตรีฮันโนเฟอร์ ในเยอรมนี

แหล่งข้อมูลอื่น
---------------


วิกิคำคมมีคำคมเกี่ยวกับ ***หลี่ หยุนตี๋***

วิกิมีเดียคอมมอนส์มีสื่อที่เกี่ยวข้องกับ **หลี่ หยุนตี๋**

* Li Yundi เก็บถาวร 2012-09-05 ที่ เวย์แบ็กแมชชีน at Deutsche Grammophon
* Li plays Chopin Scherzo No. 1 Op. 30
* Sina Video Li plays his version of the *Flight of the Wasp!* (the bumblebee was busy!)
* YouTube Yundi Li rehearses Beethoven's Sonata No. 23 in F Minor, Op. 57 "Appassionata", 3rd movt. (03/01/2014)
* Biography of Li Yundi เก็บถาวร 2013-01-04 ที่ archive.today (written by Richard Dyer, Globe Newspaper Company, 4/10/2004)
* 'The young romantic: A portrait of Yundi Li' เก็บถาวร 2010-05-10 ที่ เวย์แบ็กแมชชีน
* "Why Yundi Li Got Cut," Wall Street Journal, November 29, 2008
* "Yundi Official Website" เก็บถาวร 2021-05-12 ที่ เวย์แบ็กแมชชีน

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* สเปน
* ฝรั่งเศส
* BnF data
* เยอรมนี
* อิสราเอล
* ฟินแลนด์
* สหรัฐ
* เช็กเกีย
* เกาหลี
* โปแลนด์

 |
| ศิลปิน | 
* มิวสิกเบรนซ์

 |
| อื่น ๆ | 
* IdRef

 |

| [[วิกิพีเดีย:|ข้อมูลบุคคล]] |
| --- |
| ชื่อ | Li, Yundi} |
| ชื่ออื่น |  |
| รายละเอียดโดยย่อ | Chinese classical pianist |
| วันเกิด | October 07, 1982 |
| สถานที่เกิด | Chongqing, Sichuan, People's Republic of China |
| วันตาย |  |
| สถานที่ตาย |  |
**การปฏิวัติเดือนสิงหาคม พ.ศ. 2488** (August revolution) เป็นการลุกฮือของชาวเวียดนามที่นำไปสู่การประกาศเอกราช และจัดตั้งสาธารณรัฐประชาธิปไตยเวียดนามเมื่อ 2 กันยายน พ.ศ. 2488และเป็นการสิ้นสุด​ของราชวงศ์​เหงียนที่ปกครอง​เวียดนาม​เป็นเวลา​ 143 ปี

การปฏิวัติเดือนสิงหาคมเป็นการต่อสู้ของพรรคคอมมิวนิสต์เวียดนามเพื่อเรียกร้องเอกราชจากฝรั่งเศส โดยทางพรรคได้เตรียมการล่วงหน้า 4 ปี ตั้งแต่ พ.ศ. 2484 เพื่อที่จะลุกฮือขึ้นปลายสงครามโลกครั้งที่สอง โดยเฉพาะการจัดตั้งแนวร่วมให้กว้างขวางทั่วประเทศ ในช่วงปลายสงครามโลกครั้งที่ 2 ฝ่ายสัมพันธมิตรได้ตกลงกันที่พ็อทซ์ดัมว่าจะให้กองทัพจีนคณะชาติยึดครองอินโดจีนจนถึงเส้นขนานที่ 16 ส่วนทางใต้จะให้อังกฤษยึดครอง ในเดือนมีนาคม พ.ศ. 2488 ญี่ปุ่นได้ให้เอกราชแก่เวียดนามภายใต้การปกครองของจักรพรรดิบ๋าวได่

ในวันที่ 16 สิงหาคม พ.ศ. 2488 แทบจะทันทีที่ญี่ปุ่นยอมจำนน เวียดมิญเรียกประชุมสมัชชาประชาชนในจังหวัดเตวียนกวางเพื่อวางแผนยึดอำนาจให้เสร็จสิ้นก่อนที่ฝ่ายสัมพันธมิตรจะเข้ามาในเวียดนาม โดยลงมติให้ก่อความไม่สงบในฮานอยในวันที่ 19 สิงหาคม ซึ่งเวียดมิญสามารถปลดอาวุธทหารญี่ปุ่นได้ตามกำหนด อย่างไรก็ตาม การลุกฮือในเมืองอื่น ๆ ไม่ได้เกิดขึ้นพร้อมกันกับฮานอย ในเว้เกิดขึ้นเมื่อ 23 สิงหาคม ที่ไซ่ง่อนในวันที่ 25 ส.ค. และทุกที่สามารถยึดอำนาจรัฐได้สำเร็จ ทำให้รัฐบาลหุ่นของบ๋าวได่ที่เว้ต้องลาออก องค์จักรพรรดิสละราชสมบัติ มอบอำนาจให้ผู้แทนรัฐบาลชั่วคราวในวันที่ 29 สิงหาคม และได้ประกาศจัดตั้งสาธารณรัฐประชาธิปไตยเวียดนามเมื่อ 2 กันยายน

อ้างอิง
-------

* ธีระ นุชเปี่ยม. (2539). การปฏิวัติเดือนสิงหาคม. ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน* (กรุงเทพฯ: ราชบัณฑิตยสถาน), หน้า 280–282.

แหล่งข้อมูลอื่น
---------------

* Goscha, Christopher E. (1999). *Thailand and the Southeast Asian Networks of the Vietnamese Revolution, 1885-1945*. Richmond: Curzon.
* Không tìm thấy trang bạn yêu cầu - VietNam News
สหราชอาณาจักรประกาศสงครามต่อจักรวรรดิญี่ปุ่น ในวันที่ 8 ธันวาคม พ.ศ. 2484 ภายหลังการโจมตีของญี่ปุ่นในบริติชมาลายา, สิงคโปร์, และฮ่องกง เมื่อวันก่อน (วันเดียวกันตามเวลาของมาลายาและฮ่องกง) รวมถึงการทิ้งระเบิดกองเรือสหรัฐที่เพิร์ลฮาร์เบอร์

ภูมิหลัง
--------

สหราชอาณาจักรได้ทำการประกาศสงครามต่อนาซีเยอรมนี เมื่อวันที่ 3 กันยายน พ.ศ. 2482 สองวันหลังจากสงครามเริ่มปะทุในทวีปยุโรป โดยจักรวรรดิญี่ปุ่นและนาซีเยอรมนีได้ลงนามในกติกาสัญญาต่อต้านโคมินเทิร์น ในปี พ.ศ. 2479 เพื่อตอบโต้ต่อภัยคุกคามจากลัทธิคอมมิวนิสต์ของสหภาพโซเวียต ต่อมาในช่วงการเจรจากับฝ่ายบริหารของประธานาธิบดีสหรัฐ แฟรงคลิน ดี. โรเซอเวลต์ นายกรัฐมนตรีสหราชอาณาจักร วินสตัน เชอร์ชิล ได้สัญญาว่าจะประกาศสงคราม "ภายในหนึ่งชั่วโมง" หลังการโจมตีของญี่ปุ่นต่อสหรัฐ

เมื่อวันที่ 7/8 ธันวาคม พ.ศ. 2484 ญี่ปุ่นได้ทำการโจมตีดินแดนของสหราชอาณาจักรและสหรัฐในเอเชียตะวันออกเฉียงใต้และแปซิฟิกกลางด้วยการโจมตีแทบจะพร้อมกัน รวมถึงการโจมตีกองเรือสหรัฐที่เพิร์ลฮาร์เบอร์

การตัดสินใจและการสื่อสาร
------------------------

สหราชอาณาจักรได้ประกาศสงครามต่อญี่ปุ่นก่อนสหรัฐเพียงเก้าชั่วโมง โดยการประกาศสงครามของสหราชอาณาจักรเกิดจากการที่ญี่ปุ่นโจมตีอาณานิคมของสหราชอาณาจักรในมาลายา, สิงคโปร์, และฮ่องกง และเนื่องจากความจริงที่ว่าสหราชอาณาจักรไม่ได้มีประเพณีทางรัฐธรรมนูญที่จะต้องได้รับความยินยอมจากรัฐสภาในการประกาศสงครามเหมือนอย่างรัฐสภาของสหรัฐ คณะรัฐมนตรีของสหราชอาณาจักรจึงสามารถประกาศสงครามได้โดยไม่ต้องปรึกษากับรัฐสภา ดังนั้นจึงสามารถดำเนินการได้รวดเร็วยิ่งขึ้น

ข้อความในจดหมายของเชอร์ชิล
--------------------------

ดูเพิ่ม
-------

* การประกาศสงคราม
* การประกาศสงครามโดยบริเตนใหญ่และสหราชอาณาจักร
* การประกาศสงครามระหว่างสงครามโลกครั้งที่สอง
* การประกาศสงครามต่อสหรัฐและจักรวรรดิบริติชของญี่ปุ่น
* การประกาศสงครามต่อเยอรมนีของสหราชอาณาจักร (ค.ศ. 1939)
* การประกาศสงครามต่อญี่ปุ่นของสหรัฐ

อ้างอิง
-------

1. 1 2  Staff (15 December 1941) "The U.S. At War, The Last Stage" *Time*
2. ↑  Wohlstetter 1962, pp. 341–43 harvnb error: no target: CITEREFWohlstetter1962 (help).
3. ↑  Churchill, Winston S. *The Second World War, Vol. 3: The Grand Alliance.* Houghton Mifflin Company, Boston (1950): 611. Also quoted in LIFE magazine 27 sep 1954.

แหล่งข้อมูลอื่น
---------------
**วัดสุวรรณเสวริยาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลตลาดกรวด อำเภอเมืองอ่างทอง จังหวัดอ่างทอง

วัดสุวรรณเสวริยาราม สร้างขึ้นเป็นวัดนับตั้งแต่วันที่ 6 มีนาคม พ.ศ. 2401 ชาวบ้านเรียกว่า **วัดกุฏิ** ได้รับพระราชทานวิสุงคามสีมาวันที่ 12 พฤษภาคม พ.ศ. 2412 และมีการบูรณะปฏิสังขรณ์อุโบสถพร้อมทั้งได้มีการเขียนภาพจิตรกรรมฝาผนังขึ้น นอกจากนี้ภายในวัดยังมีโรงเรียนระดับชั้นประถมศึกษาอีก 1 หลัง

วัดมีพระพุทธไสยาสน์ยาวราว 10 วา ประดิษฐานอยู่ภายในวิหาร โดยบริเวณรอยพระบาทของพระพุทธไสยาสน์ ทำเป็นริ้วลายพระบาทแบบเป็นรอยโค้งเว้า วิหารสร้างโดยช่างท้องถิ่นผสมผสานเข้ากับศิลปะตะวันตก เช่น มีซุ้มโค้งแบบฝรั่ง อุโบสถมีภาพจิตรกรรมฝาผนังในอุโบสถทั้งสี่ด้าน เป็นศิลปะสมัยรัตนโกสินทร์ราวรัชกาลที่ 4–5 ซึ่งได้รับอิทธิพลทางตะวันตก เช่น การแรเงาต้นไม้ เมฆ และการเขียนทัศนียภาพคล้ายกับภาพจิตรกรรมฝาผนังภายในพระอุโบสถวัดไชโยวรวิหาร นอกจากนี้มีเจดีย์และพระพุทธรูปปูนปั้นซึ่งส่วนเศียรเป็นศิลาทรายแบบอยุธยา นำมาจากวัดโพธิ์ถนน

อ้างอิง
-------

1. ↑  "วัดสุวรรณเสวริยาราม". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดสุวรรณเสวริยาราม". การท่องเที่ยวแห่งประเทศไทย (ททท.).
3. ↑  "วัดสุวรรณเสวริยาราม". สนุก.คอม.
**วัดสนามไชย** หรือ **วัดสนามไชยราษฎร์ศรัทธาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนกรวย อำเภอดำเนินสะดวก จังหวัดราชบุรี มีเนื้อที่ 15 ไร่ 3 งาน 35 ตารางวา ปัจจุบันมีพระอธิการชุบ ชวนธมโม หรือหลวงพ่อชุบ เป็นเจ้าอาวาส

วัดสนามไชย เดิมชื่อ **วัดดอนใหญ่ราษฎร์ศรัทธาธรรม** ตั้งวัดเมื่อ พ.ศ. 2443 โดยมีนายกลับ นายเนี้ยม นายคล่อม นายแพ นายหริ่ม นายชม นายกล้าม นายพุ่ม และนายคำ ได้ร่วมกันสร้างวัด ได้รับพระราชทานวิสุงคามสีมาเมื่อ พ.ศ. 2452 ได้รับพระราชทานวิสุงคามสีมาครั้งหลังเมื่อวันที่ 8 สิงหาคม พ.ศ. 2556

อาคารเสนาสนะที่สำคัญ ได้แก่ อุโบสถอาคารทรงไทย สร้างเมื่อ พ.ศ. 2466 ศาลาการเปรียญเป็นอาคารไม้ทรงไทย สร้างเมื่อ พ.ศ. 2506 หอสวดมนต์ สร้างเมื่อ พ.ศ. 2530 ศาลาอเนกประสงค์ สร้างเมื่อ พ.ศ. 2541 อุโบสถหลังใหม่ เริ่มก่อสร้างตั้งแต่วันที่ 19 ตุลาคม พ.ศ. 2552 ยกช่อฟ้าอุโบสถ เมื่อวันที่ 27 พฤษภาคม พ.ศ. 2555 โครงสร้างของอุโบสถเป็นคอนกรีตเสริมเหล็ก ยกสูงชั้นเดียว กว้าง 8.57 เมตร ยาว 17.80 เมตร และสูง 10.30 เมตร เป็นอาคารสีขาว

ปูชนียวัตถุที่สำคัญ ได้แก่ พระประธานประจำอุโบสถ คือ *หลวงพ่อพุทธชัยมงคล* เนื้อปูน ศิลปะอู่ทอง เป็นพระประธานในอุโบสถหลังเดิม

อ้างอิง
-------

1. ↑  "วัดสนามไชย". สำนักงานพระพุทธศาสนาแห่งชาติ.
2. ↑  "วัดสนามไชยราษฎร์ศรัทธาธรรม". ศูนย์ข้อมูลกลางทางวัฒนธรรม.
3. ↑  "วัดสนามไชยสนามแจ้งเกิด'ราชาเพลงลูกทุ่ง'". คมชัดลึก.
ตัวละครในบันเทิงคดีชาวญี่ปุ่น

**ยาซูโนริ คาโต** (ญี่ปุ่น: 加藤保憲; อักษรโรมัน: Yasunori Katō) ตัวละครในบันเทิงคดี ซึ่งเป็นตัวเอก ของซีรีส์จินตนิมิตอิงประวัติศาสตร์ญี่ปุ่นเรื่อง*เทโตะโมโนกาตาริ* ซึ่งสร้างโดยฮิโรชิ อารามาตะ เขาปรากฏตัวครั้งแรกในนิตยสารบันเทิงคดีแนววิทยาศาสตร์ฉบับ ค.ศ. 1983 ที่ตีพิมพ์โดย สำนักพิมพ์คาโดกาวะโชเต็ง แต่ได้รับความสนใจอย่างกว้างขวางมากขึ้นด้วยผลงานตีพิมพ์ที่ต่อเนื่อง ตลอดจนการเปิดตัวภาพยนตร์ของเขา รวมถึงได้รับการอ้างอิงบ่อยครั้งในวัฒนธรรมประชานิยมของญี่ปุ่น ตัวละครของเขามักเกี่ยวข้องกับรหัสยลัทธิองเมียวเนื่องจาก*เทโตะโมโนกาตาริ*เป็นหนึ่งในนวนิยายเรื่องแรก ๆ ที่เผยแพร่ศิลปะในบันเทิงคดีญี่ปุ่นสมัยใหม่

ในภาษาญี่ปุ่น เขามักถูกอ้างถึงด้วยคำนำหน้าคือ "มาจิง" (魔人, *Majin*, มนุษย์ปีศาจ) เนื่องจากความสามารถเหนือมนุษย์ที่เหลือเชื่อ และแทบจะเป็นอมตะ

ประวัติ
-------

คาโตเป็นบุคคลรูปแบบ*เมลมอธเดอะวันเดอเรอร์*เหนือธรรมชาติที่มีอดีตอันลึกลับ มีการพรรณนาว่าเขาเป็นโอนิที่เกิดจากความแค้น 2,000 ปีของประวัติศาสตร์ที่ซ่อนเร้นของญี่ปุ่น ในฐานะคู่ต่อสู้ของเขา ยาซูมาซะ ฮิราอิ ผู้เป็นทายาทอย่างเป็นทางการของอาเบะ โนะ เซเม ในตำนาน และเป็นผู้นำขององเมียวจิที่แท้จริงซึ่งรับใช้จักรพรรดิญี่ปุ่น โดยอธิบายว่า:

> จากมุมมองของ*องเมียวโด*สายสึชิมิกาโด โอนิเป็นมารโปร่งแสงที่*องเมียวจิ*จัดการ ซึ่งคำว่าโอนิหมายถึงชนพื้นเมืองแห่งน้ำหรือภูเขา โดยอาจเป็นทายาทของคนจีน, เกาหลี หรือญี่ปุ่นที่แปลงสัญชาติแล้วไม่ได้เทิดทูนราชสำนัก...และเขา [คาโต] เป็นทายาทของผู้ที่กบฏต่อราชสำนักในสมัยโบราณ คาโตคือจอมวายร้ายที่สืบสานความแค้นและความนอกรีตจากพวกนั้น และจะเป็นอันตรายต่อราชวงศ์ญี่ปุ่นอย่างไม่ขาดสาย ซึ่งเขาอาจจะไม่ใช่ประชากรชาวญี่ปุ่น
> 
> 

อย่างไรก็ตาม คาโตยังเป็นหมอผีที่ทรงพลังเช่นกัน เขาเป็น*องเมียวจิ*ผู้ใช้โอนิ ต่อมาในนวนิยายเรื่องนี้ บ้านเกิดของเขาถูกกำหนดให้เป็นหมู่บ้านรีวจิน จังหวัดวากายามะ และมีความสัมพันธ์กันระหว่างเชื้อสายของเขากับตระกูลของอาเบะ โนะ เซเม ความหมายก็คือบรรพบุรุษของคาโตเป็นคนนอกรีตที่ฝึกเวทมนตร์*องเมียวโด*นอกรัฐบาลที่จัดตั้งขึ้น

ในคริสต์ศตวรรษที่ 19 เขาสมัครเป็นทหารในกองทัพบกจักรวรรดิญี่ปุ่นภายใต้ลักษณะท่าทางของทหารญี่ปุ่น และก้าวขึ้นสู่ยศร้อยโท

ใน*เทโตะโมโนกาตาริ* คาโตเปิดเผยความตั้งใจที่แท้จริงของเขาที่จะทำลายโตเกียวด้วยทุกวิถีทางที่เป็นไปได้เพื่อทำลายจักรวรรดิญี่ปุ่น

อ้างอิง
-------

1. ↑  Hiroshi Aramata, *Birds of the World: as painted by 19th century artists* (Crown Publishers 1989), p. 11, ISBN 0-517-57374-1
2. ↑  Reider, Noriko T. *Japanese Demon Lore: Oni from Ancient Times to the Present* Utah State University Press, 2010. 113. (ISBN 0874217938)
3. ↑  *文芸雑誌小說初出総覧:1981-2005*. Pg. 92.
4. 1 2  Reider, Noriko T. *Japanese Demon Lore: Oni from Ancient Times to the Present* Utah State University Press, 2010. (ISBN 0874217938)

แหล่งที่มา
----------

* Clements, Jonathan; McCarthy, Helen (2006), *The Anime Encyclopedia: A Guide to Japanese Animation Since 1917* (2nd rev. ed.), Stone Bridge Press, ISBN 1-933330-10-4
* Reider, Noriko (2010), *Japanese Demon Lore: Oni from Ancient Times to the Present* (1st ed.), Utah State University Press, ISBN 0-87421-793-8
**วัดขจรศิริ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร ปัจจุบันมีพระครูโกวิทสิริวัฒน์เป็นเจ้าอาวาส

วัดขจรศิริสร้างขึ้นในสมัยรัตนโกสินทร์ตอนต้น ในสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2392 สร้างโดยชาวเขมร ประชาชนจึงเรียกว่า **วัดขอม** ต่อมาในปี พ.ศ. 2483 ได้เปลี่ยนนามเป็นวัดขจรศิริดังที่ใช้ในปัจจุบัน สันนิษฐานจากคำบอกเล่าของคนสมัยก่อนว่ามีอักษรขอมที่จารึกอยู่ในใบลานบนเพดานอุโบสถ ประกอบกับในปี พ.ศ. 2513 มีการขุดพบยอดเจดีย์ทรงพระปรางค์ ในลักษณะเดียวกับยอดปรางค์ที่ลพบุรี ปรางค์สามยอด วัดได้รับพระราชทานวิสุงคามสีมาเมื่อวันที่ 5 มีนาคม พ.ศ. 2540 จุดเด่นที่น่าสนใจ เป็นที่ทำทานให้อาหารปลาที่อาศัยอยู่บริเวณท่าน้ำวัด อุโบสถที่สวยงามของวัดเป็นฝีมือช่างชาวขอม

วัดมีปูชนียวัตถุที่สำคัญ คือ *หลวงพ่อขอม* สันนิษฐานจากคำบอกเล่าของคนเก่าแก่บริเวณใกล้วัด คาดว่ามีมาตั้งแต่สมัยที่ชาวเขมรได้สร้างวัดขึ้น จึงได้เรียกพระพุทธรูปองค์นี้ว่า "หลวงพ่อขอม"

อ้างอิง
-------

1. ↑  "ล่องเรือเที่ยวสองคลองฝั่งตะวันออก (พระโขนง-ประเวศบุรีรมย์) กับกรุงเทพมหานคร". สารคดี.
2. ↑  "ประวัติ วัดขจรศิริ (วัดขอม)". คลังข้อมูลเก่าเก็บจากแหล่งเดิมเมื่อ 2020-10-23. สืบค้นเมื่อ 2021-01-14.
3. ↑  "วัดขจรศิริ (วัดขอม)". ไทยตำบล. คลังข้อมูลเก่าเก็บจากแหล่งเดิมเมื่อ 2021-01-16. สืบค้นเมื่อ 2021-01-14.
4. ↑  "กทม.เปิดตัวแหล่งท่องเที่ยววัฒนธรรมทางน้ำ-ตลาดชุมชนวัดปากบ่อ". ผู้จัดการออนไลน์.
**โรงเรียนดรุณาราชบุรี** เป็นโรงเรียนที่มีเด็กติดยา

ประวัติ
-------

แต่เดิม ศูนย์มิสซังราชบุรี ตั้งอยู่ที่ บางนกแขวก จังหวัดสมุทรสงคราม การคมนาคมไม่สะดวก บิชอป เปโตร คาเร็ตโต ประมุขเขตมิสซังราชบุรี ในขณะนั้น จึงได้ย้ายศูนย์มิสซัง มาตั้งอยู่ในตัวเมืองราชบุรีแทน จึงเป็นต้นกำเนิดของโรงเรียนดรุณาราชบุรี โดยนะช่วงแรก ได้เริ่มก่อสร้างอาคาร 1 ในปี พ.ศ. 2498 โดยสร้างเป็นอาคารคอนกรีต 3 ชั้น กว้าง 9 เมตร ยาว 247 เมตร โดยได้วางศิลาฤกษ์ ในวันที่ 25 กุมภาพันธ์ 2499 และแล้วเสร็จ ในปี 2500 และได้เปิดทำการสอนวันแรกในวันที่ 17 พฤษภาคม 2500 โดยในขณะนั้น มีจำนวนนักเรียนทั้งสิ้น 382 คน ครู 19 คน และ มี 11 ห้องเรียน ในช่วงแรกเปิดรับเฉพาะนักเรียนชาย โดยมีบาทหลวง ยอห์น โกลมบีนี เป็นอธิการคนแรก 

ในปี พ.ศ. 2522 มีการก่อตั้งวิทยาลัยอาชีวศึกษาดรุณาราชบุรี เพื่อเปิดสอนในสาขาวิชาชีพ และในปี พ.ศ. 2544 โรงเรียนดรุณาราชบุรี ได้เปิดทำการสอน การเรียนแผนกภาษาอังกฤษ ซึ่งเป็นโรงเรียนแห่งแรกในจังหวัดราชบุรี ที่ได้เปิดทำการสอนแบบ 2 ภาษา และได้ก้าวหน้าสู้โรงเรียนดรุณาราชบุรีวิเทศศึกษาในเวลาต่อมา

เหตการณ์สำคัญ
-------------

พิธีอภิเษกมุขนายก พระคุณเจ้ายอห์น บอสโก ปัญญา กฤษเจริญ โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอปซัลวาตอเร เปนนักคีโอ
ในปี พ.ศ. 2548 ได้มีพิธีอภิเษก คุณพ่อปัญญา ขึ้นเป็น มุขนายก ปัญญา กฤษเจริญ ประมุขเขตมิสซังราชบุรี และยังได้ต้อนรับพระคาร์ดินัล มีชัย กิจบุญชู ประธานสภาประมุขแห่งบาทหลวงโรมันคาทอลิกแห่งประเทศไทย และอัครมุขนายกเขตมิสซังกรุงเทพฯในขณะนั้น พระคุณเจ้า เทียนชัย สมานจิต มุขนายก เขตมิสซังจันทบุรีในขณะนั้น และ อาร์ชบิชอป ซัลวาตอเร เปนนักคีโอ เอกอัครสมณทูตวาติกันประจำประเทศไทยในขณะนั้น โดยพระคุณเจ้าได้เลือก อาคารเซ็นต์ปีเตอร์ โรงเรียนดรุณาราชบุรีเป็นสถานที่ประกอบพิธี

ในปี พ.ศ. 2557 ทางโรงเรียนดรุณาราชบุรี ได้ต้อนรับพระธาตุ นักบุญ สมเด็จพระสันตปาปา ทั้ง 2 พระองค์ นั้นคือ พระธาตุ สมเด็จพระสันตะปาปายอห์นที่ 23และสมเด็จพระสันตะปาปายอห์น ปอลที่ 2 

ในปี พ.ศ. 2562 ทีมเชียร์ลีดเดอร์โรงเรียนดรุณาราชบุรี ได้เข้าแข่งขันกีฬาเชียร์หลีดดิ้ง และได้คว้าแชมป์โลก ประจำปี 2019 และ ปี 2021 ณ ประเทศสหรัฐอเมริกา

ดรุณาในสื่อบันเทิง
------------------

พ.ศ. 2553 โรงเรียนนี้ใช้เป็นสถานที่ในการถ่ายทำภาพยนตร์เรื่อง สิ่งเล็กเล็กที่เรียกว่า...รัก ที่แสดงนำโดย มาริโอ้ เมาเร่อ, พิมพ์ชนก ลือวิเศษไพบูลย์

อ้างอิง
-------

1. ↑
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-09-19. สืบค้นเมื่อ 2020-08-16.
อดอล์ฟ ฮิตเลอร์ (ที่เอามือเท้าสะโพก) กำลังยืนดูที่อนุสาวรีย์ของแฟร์ดีน็อง ฟ็อช ก่อนที่จะเริ่มการเจรจาเพื่อสงบศึกที่ป่ากงเปียญ, ฝรั่งเศส (21 มิถุนายน ค.ศ. 1940)
CBS war correspondent William L. Shirer in Compiegne, reporting on the negotiations or the signing of the armistice. The building in the background enshrines the railcar in which Marshal Foch accepted the German request for an armistice ending World War I on November 11, 1918. Hitler had the railcar removed from the building two days before the signing of the June 22, 1940 armistice.
**การสงบศึก 22 มิถุนายน ค.ศ. 1940** ได้ลงนามในเวลา 18 นาฬิกา 36 นาที ใกล้กับป่ากงเปียญ, ฝรั่งเศส โดยนาซีเยอรมนีและสาธารณรัฐฝรั่งเศสที่ 3 อย่างเป็นทางการ มันไม่ได้มีผลจนกระทั่งภายหลังเที่ยงคืนของวันที่ 25 มิถุนายน

ผู้ลงนามจากเยอรมนีได้รวมถึงเจ้าหน้าที่นายทหารระดับอาวุโส เช่น วิลเฮ็ล์ม ไคเทิล ผู้บัญชาการทหารสูงสุดของเวร์มัคท์(กองทัพเยอรมัน) ในขณะที่ทางด้านฝ่ายฝรั่งเศสเป็นเจ้าหน้าที่นายทหารระดับชั้นผู้น้อย เช่น นายพล Charles Huntziger ภายหลังจากชัยชนะที่เด็ดขาดของเยอรมันในยุทธการที่ฝรั่งเศส(10 พฤษภาคม - 21 มิถุนายน ค.ศ. 1940) การสงบศึกครั้งนี้ได้จัดตั้งเขตยึดครองของเยอรมันในภาคเหนือและภาคตะวันตกของฝรั่งเศสซึ่งได้ครอบคลุมไปถึงช่องแคบอังกฤษทั้งหมดและท่าเรือมหาสมุทรแอตแลนติกและทิ้งส่วนที่เหลือไว้ให้เป็น"เขตเสรี"ที่ปกครองโดยฝรั่งเศส อดอล์ฟ ฮิตเลอร์ได้จงใจเลือกป่ากงเปียญเป็นสถานที่เพื่อลงนามในการสงบศึกเนื่องจากเป็นสัญลักษณ์บทบาทที่เป็นสถานที่ของการสงบศึกกับเยอรมนีในปี ค.ศ. 1918 เมื่อเป็นสัญญาณถึงการสิ้นสุดของสงครามโลกครั้งที่หนึ่งกับเยอรมนียอมจำนน

ดูเพิ่ม
-------

* การสงบศึกฝรั่งเศส-อิตาลี - ระหว่างฝรั่งเศสกับอิตาลี ในปี ค.ศ. 1940
* การสงบศึกแคสบิเล - ระหว่างอิตาลีกับฝ่ายสัมพันธมิตร ในปี ค.ศ. 1943
* การสงบศึกมอสโก - ระหว่างฟินแลนด์กับสหภาพโซเวียต ในปี ค.ศ. 1944

อ้างอิง
-------

1. ↑  Maury, Jean-Pierre. ""Convention d'armistice" – Text of the armistice signed in Rethondes on 22 June 1940". *mjp.univ-perp.fr*. University of Perpignan. สืบค้นเมื่อ 11 June 2015.

บรรณานุกรม
----------

* United States Department of State, Publication No. 6312, Documents on German Foreign Policy, 1918–1945, Series D, IX, 671–676. Washington, DC : Government Printing Office, 1956.

อ่านเพิ่ม
---------

* Gates, Eleanor. *End of the Affair: The Collapse of the Anglo-French Alliance, 1939–1940* (1980)
* Jackson, Julian.  *France: The Dark Years, 1940–1944* (2001) ch 6
* Lacouture, Jean. *De Gaulle: The Rebel, 1890–1944* (1984; English ed. 1991), ISBN 084190927X
* Potts, William J. *The German-French Armistice of June, 1940, and the German Armistice Commission, 1940–1942* 1966.
* Shirer, William. *The Collapse of the Third Republic* (1969)
**ยุทธการที่โกหิมา** เป็นจุดเปลี่ยนของการรุกอู-โกของญี่ปุ่นในการเข้าสู่อินเดีย ใน ค.ศ. 1944 ในช่วงสงครามโลกครั้งที่สอง การรบครั้งนี้ได้เกิดขึ้นในสามระยะ ตั้งแต่วันที่ 4 เมษายน ถึง 22 มิถุนายน ค.ศ. 1944 บริเวณรอบเมืองโกหิมา ซึ่งปัจจุบันเป็นเมืองหลวงของรัฐนาคาแลนด์ในอินเดียภาคตะวันออกเฉียงเหนือ ตั้งแต่วันที่ 3 ถึง 16 เมษายน ญุี่ปุ่นได้พยายามที่จะเข้ายึดสันเขาโกหิมา ภูมิประเทศที่ครอบงำถนนซึ่งกองทหารอังกฤษและอินเดียของกองทัพน้อยที่ 4 ที่ถูกปิดล้อม ณ อิมผาล ได้รับการเสริมกำลัง ในช่วงกลางเดือนเมษายน กองกำลังขนาดเล็กของอังกฤษและอินเดียที่โกหิมาได้รับการปลดปล่อย

ตั้งแต่วันที่ 18 เมษายน ถึง 13 พฤษภาคม กองกำลังหนุนของอังกฤษและอินเดียได้โจมตีตอบโต้กลับเพื่อขับไล่ญี่ปุ่นออกไปจากตำแหน่งที่พวกเขายึดครอง ญี่ปุ่นต้องละทิ้งสันเขา ณ จุดนี้แต่ยังคงปิดกั้นถนนโกหิมา-อิมผาลต่อไป ตั้งแต่วันที่ 16 พฤษภาคม ถึง 22 มิถุนายน กองทหารอังกฤษและอินเดียได้ไล่ตามพวกญี่ปุ่นที่กำลังล่าถอยและเปิดถนนอีกครั้ง การรบครั้งนี้ได้สิ้นสุดลงในวันที่ 22 มิถุนายน เมื่อกองทหารอังกฤษและอินเดียจากโกหิมาและอิมผาลได้พบกันที่หลักไมล์ 109 เป็นจุดสิ้นสุดของการล้อมอิมผาล

ใน ค.ศ. 2013 การสำรวจความคิดเห็นที่ถูกจัดทำขึ้นโดยพิพิธภัณฑ์กองทัพบกแห่งชาติอังกฤษได้โหวตให้ยุทธการที่โกหิมาและอิมผาลเป็น "การรบที่ยิ่งใหญ่ที่สุดของอังกฤษ" ยุทธการที่โกหิมาและอิมผาลได้ถูกเรียกโดยนักเขียน เช่น มาร์ติน โดเฮอร์ตีและโจนาธาน ริตเตอร์ ว่าเป็น "สตาลินกราดตะวันออก" นักประวัติศาสตร์การทหารนามว่า โรเบิร์ต ไลแมนได้กล่าวว่า ยุทธการที่โกหิมาและอิมผาล "ได้เปลี่ยนเส้นทางของสงครามโลกครั้งที่สองในเอเชีย... เป็นครั้งแรกที่ญี่ปุ่นได้พ่ายแพ้ในการสู้รบและพวกเขาไม่เคยฟื้นฟูจากสงครามเลย" อย่างไรก็ตาม การประเมินผลนี้ได้เพิกเฉยหลายครั้งต่อยุทธการที่ฉางซา (เริ่มต้นใน ค.ศ. 1939) ยุทธการที่อ่าวมิลน์ (กันยายน ค.ศ. 1942) และยุทธการที่กัวดาคาแนล (สิงหาคม ค.ศ. 1942 - กุมภาพันธ์ ค.ศ. 1943) ความพ่ายแพ้ครั้งใหญ่ของญี่ปุ่นบนบกทั้งหมด นอกนี้ยังได้เพิกเฉยต่อข้อเท็จจริงที่ว่า กองกำลังทางบกของญี่ปุ่นส่วนใหญ่ที่ได้เข้าต่อสู้รบกับจีน - ในปฏิบัติการอิชิโก พวกเขาสูญเสียทหารไป 10,000 นายใน ค.ศ. 1944 เพียงปีเดียว

อ้างอิง
-------

1. ↑  Allen 2000, p. 228. sfn error: no target: CITEREFAllen2000 (help)
2. 1 2  Allen 2000, p. 643. sfn error: no target: CITEREFAllen2000 (help)
3. ↑  Rooney 1992, pp. 103–104. sfn error: no target: CITEREFRooney1992 (help)
4. ↑  Allen 2000, pp. 313–314. sfn error: no target: CITEREFAllen2000 (help)
5. ↑  "Britain's Greatest Battles". National Army Museum. คลังข้อมูลเก่าเก็บจากแหล่งเดิมเมื่อ 25 December 2013. สืบค้นเมื่อ 15 December 2015.
6. ↑  Dougherty 2008, p. 159. sfn error: no target: CITEREFDougherty2008 (help)
7. ↑  Ritter 2017, p. 123. sfn error: no target: CITEREFRitter2017 (help)
8. ↑  Ethirajan, Anbarasan (14 February 2021). "Kohima: Britain's 'forgotten' battle that changed the course of WWII". *BBC News*.
**ทรีวาโก** (อังกฤษ: trivago) เป็นเว็บไซต์ค้นหาที่พัก โรงแรม โรงแรม เว็บไซต์นี้เปรียบเทียบราคาจากโรงแรมมากกว่า 1,357,987 โรงแรม จากเว็บไซต์สำรองห้องพัก 312 เว็บไซต์ทั่วโลก

ผู้ใช้สามารถปรับตัวเลือกต่าง ๆ เพื่อการค้นหาตามราคา สถานที่ จำนวนดาวของโรงแรม ฯลฯ กลไกการค้นหาของทรีวาโกจะค้นหาข้อเสนอโรงแรมทั้งหมดในฐานข้อมูลโรงแรมออนไลน์ที่มีอยู่ เมื่อผู้ใช้คลิกที่ข้อเสนอ เว็บไซต์ก็จะนำผู้ใช้ไปยังเว็บไซต์โรงแรมหรือเว็บไซต์สำรองที่พักที่เลือกเพื่อจองโรงแรม 

ทรีวาโกทำเงินจากการคลิก แต่ผู้ใช้จะไม่เสียค่าใช้จ่ายใด ๆ ทั้งสิ้น ปัจจุบันทรีวาโกมีผู้ใช้ประมาณ 45 ล้านคนต่อเดือนจากทั่วโลก

สำนักงานใหญ่ของทรีวาโกตั้งอยู่ที่เมืองดึสเซลดอร์ฟ ประเทศเยอรมนี โดยมีแผนจะย้ายที่ตั้งบริษัทไปยังเมเดียฮาเฟิน (Mediahafen) ซึ่งอยู่ในดึสเซลดอร์ฟเช่นเดียวกันในปี พ.ศ. 2561

ประวัติ
-------

ทรีวาโกเป็นบริษัทสัญชาติเยอรมัน ก่อตั้งเมื่อปี พ.ศ. 2547 เปิดตัวเว็บไซต์ครั้งแรกในปี พ.ศ. 2548 และขยายเข้าตลาดยุโรปในปี พ.ศ. 2550 เข้าสู่ตลาดอเมริกาเหนือและอเมริกาใต้ในปี พ.ศ. 2552 และเข้าตลาดเอเชียแปซิฟิกในปี พ.ศ. 2556 ปัจจุบันทรีวาโกมีตลาด 55 แห่ง และมีเว็บไซต์ใน 33 ภาษาทั่วโลก

ในวันที่ 21 ธันวาคม พ.ศ. 2555 เอกซ์พีเดียได้เข้าซื้อหุ้นส่วนใหญ่ (ร้อยละ 61.6) ของบริษัท เป็นเงิน 477 ล้านยูโร หรือ 630 ล้านดอลลาร์สหรัฐ

### ผู้ก่อตั้ง/ผู้บริหาร

ทริวาโก้มีผู้ก่อตั้ง 3 คน คือ 

1. Rolf Schromgens - ผลิตภัณฑ์, การตลาดและพัฒนาธุรกิจทั้งในและต่างประเทศ
2. Malte Siewert – การขาย การเงิน และพัฒนาธุรกิจ
3. Peter Vinnemeier - เทคโนโลยี

อ้างอิง
-------

1. 1 2 3 4  [*ลิงก์เสีย*]trivago: Who We are
2. ↑  "Trivago cost Australian customers $30 million. It will have to pay a $45 million fine because of it". *ABC News* (ภาษาอังกฤษแบบออสเตรเลีย). 2022-04-22. สืบค้นเมื่อ 2022-12-12.
3. ↑  trivago: trivago Unveils Plans For New Global ‘Campus’ - And It’s Pretty Rad เก็บถาวร 2016-02-01 ที่ เวย์แบ็กแมชชีน. Published: 2 Feb 2016. Retrieved: 3 Feb 2016.
4. 1 2 3 4  [*ลิงก์เสีย*]trivago: History
5. ↑  ํYahoo Finance:Expedia’s trivago acquisition raises advertising revenue growth, Yahoo Finance, 30 April 2014. Retrieved 21 January 2015.
6. ↑   เก็บถาวร 2015-09-24 ที่ เวย์แบ็กแมชชีนExpedia Announces Agreement To Acquire Majority Of trivago, Expedia, Bellevue, 21 December 2012. Retrieved on 22 January 2015.

แหล่งข้อมูลอื่น
---------------

* เว็บไซต์ทางการ

หมวดหมู่:บริษัทเยอรมันที่ก่อตั้งในปี พ.ศ. 2547
*Aix galericulata*
**เป็ดแมนดาริน** (อังกฤษ: Mandarin duck; จีน: 鸳鸯; พินอิน: Yuānyāng; ญี่ปุ่น: オシドリ; เกาหลี: 원앙; ชื่อวิทยาศาสตร์: *Aix galericulata*) เป็นนกชนิดหนึ่ง จำพวกเป็ด อยู่ในวงศ์นกเป็ดน้ำ (Anatidae)

เป็ดแมนดาริน มีสีสวยมาก โดยเฉพาะในตัวผู้ จนได้ชื่อว่าเป็นนกชนิดหนึ่งที่มีความสวยงามที่สุดในโลก เป็นนกที่จัดอยู่ในประเภทขนาดกลาง มีความยาวลำตัวเมื่อโตเต็มที่ประมาณ 48 เซนติเมตร ในฤดูผสมพันธุ์ตัวผู้จะมีสีฉูดฉาดหลายสี ซึ่งแต่ละสีตัดกันเห็นเด่นชัดสวยงามมาก โดยหน้าผากและหัวเป็นสีทองแดง, สีม่วง และเขียวเหลือบเป็นมันเงา และมีขนปีกสีส้มขนาดใหญ่ดูคล้ายเป็นแผงข้างละเส้นงามสะดุดตา และจะสวยงามในฤดูผสมพันธุ์เท่านั้น ขณะที่ตัวเมียจะมีขนาดตัวย่อมลงมาและสีสันไม่ฉูดฉาดเท่า

มีพฤติกรรมอาศัยอยู่ตามหนองบึง และลำห้วยที่มีต้นไม้ขึ้นปกคลุม เพื่ออาศัยเป็นที่หลบซ่อนตัว และจะชอบเกาะอยู่ตามกิ่งไม้ โดยอาศัยอยู่เป็นฝูงเล็ก ๆ ตามแหล่งน้ำ โดยกินพืชน้ำชนิดต่าง ๆ รวมถึงสัตว์น้ำขนาดเล็กต่าง ๆ เป็นอาหาร 

พอสิ้นฤดูหนาวเมื่อพ้นฤดูผสมพันธุ์แล้ว ตัวผู้จะผลัดขนจนดูคล้ายตัวเมีย ซึ่งจะมีลายขีดสีขาวบริเวณท้องและลายขีดสีดำที่โคนปาก เป็ดแมนดาริน วางไข่ครั้งละ 9-12 ฟอง ไข่มีสีเนื้อเป็นมัน ระยะเวลาฟักไข่นาน 28-30 วัน โดยที่ตัวเมียจะเป็นผู้ฟัก

กระจายพันธุ์อยู่ในภาคตะวันออกของประเทศจีนแถบลุ่มแม่น้ำอุสซูรี ไปจนถึงภูมิภาคเอเชียตะวันออก ได้แก่ ไต้หวัน, ญี่ปุ่น และเกาหลี รวมถึงบางส่วนในทวีปยุโรปด้วย

เป็ดแมนดาริน เป็นนกที่จับคู่เพียงตัวเดียวตลอดชีวิต ดังนั้นจึงเป็นสัญลักษณ์ของความรักแท้ จนปรากฏเป็นนิทานพื้นบ้านเรื่องต่าง ๆ ในภูมิภาคเอเชียตะวันออก และยังเป็นสัตว์แห่งความเป็นสิริมงคลตามความเชื่อของชาวจีนอีกด้วย 

โดยปกติแล้ว เป็ดแมนดาริน ไม่ใช่นกประจำถิ่นของประเทศไทย ในประเทศไทยจะพบก็เพียงเป็นนกอพยพหนีหนาว แต่ก็พบได้น้อยมาก ในแถบภาคเหนือและภาคกลางบางพื้นที่ ด้วยความสวยงาม เป็ดแมนดาริน จึงมักถูกจับเป็นสัตว์เลี้ยง ซึ่งในกฎหมายไทย เป็ดแมนดารินเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535

อ้างอิง
-------

1. ↑  BirdLife International (2018). "*Aix galericulata*". *IUCN Red List of Threatened Species*. **2018**: e.T22680107A131911544. doi:10.2305/IUCN.UK.2018-2.RLTS.T22680107A131911544.en. สืบค้นเมื่อ 19 November 2021.
2. ↑  ตำนานรักของเป็ดแมนดาริน
3. ↑  ความหมายของมงคล 44 ชนิด (ความเชื่อของชาวจีน)[*ลิงก์เสีย*]
4. ↑  เก็บถาวร 2012-07-18 ที่ เวย์แบ็กแมชชีน เป็ดแมนดาริน จากองค์การสวนสัตว์ในพระบรมราชูปถัมภ์

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ  

Aix galericulata (หมวดหมู่)

วิกิสปีชีส์มีข้อมูลภาษาอังกฤษเกี่ยวกับ ***Aix galericulata***

* RSPB Birds by Name — Mandarin Duck
* Mandarin Duck Research Pages - Birkbeck, University of London
* Mandarin Duck Research
* "เป็ดแมนดาริน media". *Internet Bird Collection*.

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q200339
* Wikispecies: Aix galericulata
* ADW: Aix\_galericulata
* Avibase: E1714A09EA1DFD1D
* BioLib: 8452
* BirdLife: 22680107
* BOLD: 52483
* BTO: MANDA
* eBird: manduc
* EPPO: AIXXGA
* Fauna Europaea: 96495
* Fossilworks: 370646
* GBIF: 2498388
* IBC: mandarin-duck-aix-galericulata
* iNaturalist: 7106
* IRMNG: 10455803
* ITIS: 175123
* IUCN: 22680107
* NBN: NHMSYS0000530137
* NCBI: 8832
* WoRMS: 416679
* Xeno-canto: Aix-galericulata

 |
**วราวุธ บูรพาชยานนท์** (ชื่อเล่น: โป้ง) เกิดเมื่อวันที่ 23 พฤศจิกายน พ.ศ. 2520 เป็นอดีตนักร้อง นักแสดง และนายแบบชาวไทย จังหวัดราชบุรี

ประวัติ
-------

โป้งเป็นลูกชายคนสุดท้องของทางครอบครัว "บูรพาชยานนท์" ในจำนวนพี่น้อง 2 คน โดยมีพี่สาว 1 คนซึ่งเสียชีวิตไปตั้งแต่เขายังเด็ก

ด้านการศึกษาจบการศึกษาในระดับชั้นอนุบาลที่ โรงเรียนอนุบาลไผทวิทยา ในจังหวัดนครปฐม จากนั้นจึงมาศึกษาต่อในระดับชั้นประถม จนสำเร็จการศึกษาในระดับชั้นมัธยมปลายจาก โรงเรียนบุรีรัมย์พิทยาคม ปัจจุบันสำเร็จการศึกษาระดับปริญญาตรี คณะวิศวกรรมศาสตร์ มหาวิทยาลัยศรีปทุม

เข้าสู่วงการมาจากการถ่ายแบบ ในฐานะนายแบบวัยรุ่น ตั้งแต่ปีพ.ศ. 2536 เป็นต้นมา เริ่มมีผลงานในด้านการถ่ายแบบเป็นครั้งแรกกับทาง นิตยสารเธอกับฉัน และมีผลงานการถ่ายแบบนิตยสารวัยรุ่นตามมาติดๆ ได้แก่ เดอะบอย, เธอกับฉัน, พจน์อานนท์, อานนท์, ANGEL, BOOM เป็นต้น

นอกจากนี้ยังมีผลงานเพลงกับทางค่ายกลิทซ์ ที่อยู่ในเครือของบริษัท จีเอ็มเอ็ม แกรมมี่ เมื่อปีพ.ศ. 2537 อัลบั้มเพลงชุดแรกในแนว Pop / Dance ใช้ชื่ออัลบั้มว่า "ต.กับ จ. (Body & Soul)" โดยมีการเปิดตัวต่อสื่อมวลชน และออกวางจำหน่ายทั่วประเทศในเดือนพฤศจิกายน พ.ศ. 2537 โดยอัลบั้มชุดนี้มีเพลงโปรโมทหลักคือ โป้งแปะ, ต.กับ จ. รักคืออะไร และเพลง ไม่ยอมเสียเธอ

ส่วนผลงานการแสดง ได้แก่ ภาพยนตร์เพื่อเพื่อน เพื่อฝัน เพื่อวันเกียรติยศ, ละครสื่อสิเน่หา, ละครเลือดสามสี, ละครพื้นบ้านอิเหนาและละครเรื่องรัตตมณี ร.ศ. 220 เป็นต้น 

ปัจจุบันได้ลาวงการบันเทิง โดยมีธุรกิจส่วนตัวในด้านการรับเหมาก่อสร้าง บริษัท นีโอ เทคนิคอล ที่รับงานสร้างบ้าน อพาร์ทเมนท์ โรงงาน โรงพยาบาล ฯลฯ ด้านชีวิตส่วนตัวแต่งงานแล้วกับสาวนอกวงการชื่อ "คริส" เมื่อปี พ.ศ. 2558

ผลงานละครโทรทัศน์
-----------------

* สื่อสิเน่หา (ช่อง 7) (2540)
* สังข์ทอง (ช่อง 3) (2543)
* นิลมณี (ช่อง 3) (2544)
* อิเหนา (ช่อง 3) (2545)
* รัตตมณี ร.ศ.220 (ช่อง 3) (2547)
* เลือดสามสี (ช่อง 3) (2548)

### ภาพยนตร์

* เพื่อเพื่อน เพื่อฝัน เพื่อวันเกียรติยศ (2540)

### ผลงานเพลงอัลบั้ม

* Body & Soul (2537) - GLITZ

### คอนเสิร์ต

* คอนเสิร์ต มิสเตอร์มอส อีกสักที กับ ยู.เอช.ที ก็ดีนะเพื่อน (2537)
* คอนเสิร์ต Teenage Festival (2538)

อ้างอิง
-------

* (ALWAYS ON MY MIND: โป้ง วราวุธ บูรพาชยานนท์)
* โป้ง วราวุธ อดีตพระเอกชื่อดัง แต่งงานแล้ว ปัจจุบันจะเป็นยังไง ไปดูกัน
**พ่อสื่อรักฉบับโชซอน** (เกาหลี: 꽃파당: 조선혼담공작소; ฮันจา: 꽃파堂: 朝鮮婚談工作所) เป็นละครโทรทัศน์ของเกาหลีใต้ปี ค.ศ. 2019 นำแสดงโดย คิม มิน-แจ, กง ซึง-ย็อน, ซอ จี-ฮุน, พัก จี-ฮุน, บยอน อู-ซ็อก และ โค ว็อน-ฮี อิงจากนวนิยายชื่อเดียวกันปี 2014 ผู้เขียนบทละครของซีรีส์เรื่องนี้คือ คิม อี-รัง ออกอากาศในวันจันทร์และวันอังคารทางช่องเจทีบีซี เวลา 21:30 น. ตั้งแต่วันที่ 16 กันยายนถึง 5 พฤศจิกายน ค.ศ. 2019

เนื้อเรื่อง
-----------

**มา ฮุน**, **ย็อง-ซู** และ **โด-จุน** เป็นทีมพ่อสื่อที่ประสบความสำเร็จมากที่สุดของโชซ็อนในชื่อ **พลพรรคบุปผา** และยังเป็นที่รู้จักในด้านรูปลักษณ์ที่หล่อเหลา วันหนึ่ง**อี ซู** ลูกชายของช่างตีเหล็กต้องการแต่งงานกับ **แก-ตง** เพื่อนของเขาซึ่งเป็นสาวที่ใจร้าย และขอให้พลพรรคบุปผาช่วยจัดการเรื่องงานแต่งงาน อย่างไรก็ตาม มา ฮุน หัวหน้าทีมพลพรรคบุปผาได้ปฏิเสธเขาอย่างต่อเนื่องจนกระทั่งในที่สุดเขาก็เห็นหัวใจที่แท้จริงของ อี ซู ที่มีต่อ แก-ตง และตกลงที่จะจัดงานแต่งงานของ อี ซู และ แก-ตง แต่ในวันแต่งงาน อี ซู ถูกจับและได้รับเลือกให้เป็นกษัตริย์แห่งโชซ็อนในทันที ทีมงานพลพรรคบุปผาจะจัดการกับวิกฤตนี้อย่างไร และจะเกิดอะไรขึ้นกับงานแต่งงานของ แก-ตง และ อี ซู?

นักแสดง
-------

### ตัวละครหลัก

* คิม มิน-แจ รับบทเป็น มา ฮุน
	+ ชเว ซึง-ฮุน รับบทเป็น มา ฮุน วัยเด็ก

ผู้ก่อตั้งทีม พลพรรคบุปผา อุปนิสัยค่อนข้างเงียบและสุขุมเยือกเย็น เป็นที่รู้จักในฐานะผู้ชายที่ฉลาดและหล่อที่สุดในฮันยาง เขายังเป็นผู้นำและพ่อสื่อที่ดีที่สุดของทีม
* กง ซึง-ย็อน รับบทเป็น แก-ตง/ยุน ซู-ยุน
	+ อี โก-อึน รับบทเป็น แก-ตง วัยเด็ก

เป็นรักแรกของ อี ซู เธอมีบุคลิกที่ดื้อรั้นและทำงานหลายอย่างเพื่อเอาชีวิตรอดและเพื่อตามหาพี่ชายที่หายสาบสูญไปนาน ในที่สุดเธอก็เข้าร่วมทีมพลพรรคบุปผาเพื่อชำระหนี้งานแต่งงานของเธอ
* ซอ จี-ฮุน รับบทเป็น อี ซู
	+ ชา ซ็อง-เจ รับบทเป็น อี ซู วัยเด็ก

เป็นช่างตีเหล็กวัย 23 ปี ผู้หลงรัก แก-ตง เขาถูกจับในวันแต่งงานของเขา และได้รู้ว่าเขาจะต้องเป็นกษัตริย์องค์ใหม่ของโชซ็อน

อ้างอิง
-------

1. ↑  "'꽃파당' 김민재→박지훈, 개업 알리는 첫 티저 "9월 16일 첫방"". *Naver* (ภาษาเกาหลี). Ilgan Sports. สืบค้นเมื่อ August 17, 2019.
2. ↑  Go, Seung-ah (April 15, 2019). "'꽃파당' 김민재·공승연·박지훈 등 출연 확정…눈호강 로코사극". *News 1* (ภาษาเกาหลี). Naver. สืบค้นเมื่อ April 22, 2019.
3. ↑  "K-pop sweetheart Park Ji-hoon makes small screen debut in 'Flower Crew'". *Korea Times*. September 22, 2019.
4. ↑  "A new drama gathering the whole lineup of best visuals". *Osen*. September 17, 2019.[*ลิงก์เสีย*]
5. ↑  Hwang, Su-yeon (March 18, 2019). "김민재, 박지훈 만날까.."'꽃파당' 주연 확정"(공식입장)". *Newsen* (ภาษาเกาหลี). Naver. สืบค้นเมื่อ April 22, 2019.
6. ↑  Moon, Ji-yeon (April 8, 2019). "[단독] 공승연, '꽃파당' 주인공..김민재·서지훈·박지훈과 호흡". *Sports Chosun* (ภาษาเกาหลี). Naver. สืบค้นเมื่อ April 22, 2019.
**เกาลูน** (อักษรโรมัน: Kowloon; จีน: 九龍; แปลตรงตัว: "เก้ามังกร") เป็นพื้นที่ในเขตบริหารพิเศษฮ่องกง สาธารณรัฐประชาชนจีน ประกอบด้วยคาบสมุทรเกาลูนและนิวเกาลูน ใน ค.ศ. 2006 พื้นที่นี้มีประชากร 2,019,533 คน และความหนาแน่นประชากรที่ 43,033/km2 (111,450/sq mi) เมื่อเทียบกับเกาะฮ่องกงและพื้นที่อื่นในนิวเทร์ริทอรีส์ เกาลูนเป็นพื้นที่ที่มีประชากรมากที่สุดในฮ่องกง คาบสมุทรนี้มีพื้นที่ประมาณ 47 ตารางกิโลเมตร (18 ตารางไมล์)

ชื่อ
----

ชื่อเกาลูนแปลว่า "มังกรเก้าตัว" (九 *เก้า* 龍 *มังกร*) ซึ่งมีที่มาจากยอดสูง 8 ยอดที่อยู่ในบริเวณนี้และจักรพรรดิจีน 1 พระองค์ คือ: ยอดเขาเกาลูน, Tung Shan, Tate's Cairn, Temple Hill, Unicorn Ridge, Lion Rock, Beacon Hill, Crow's Nest และจ้าว ปิ่ง ข้อมูลในคริสต์ศตวรรษที่ 19 บางส่วนสะกดชื่อเมืองในอักษรโรมันเป็น 'Kawloong'

ประวัติศาสตร์
-------------

เกาลูนตกเป็นของอังกฤษเมื่อวันที่ 11 มกราคม พ.ศ. 2403 ตามสนธิสัญญาปักกิ่งที่จักรพรรดิเสียนเฟิงจำต้องลงนามเพื่อยุติสงครามกับอังกฤษ นับเป็นดินแดนส่วนที่ 2 ที่จีนต้องเสียให้แก่อังกฤษในสงครามฝิ่น

เขตการปกครอง
------------

หมายเลข 10 - เขตเก๋าหล่งเส่ง  
หมายเลข 11 - เขตกุ๊นถ่อง  
หมายเลข 12 - เขตซั้มโสยโป่ว  
หมายเลข 13 - เขตหว่องต่ายซิ้น  
หมายเลข 14 - เขตเหย่าจิ๊มหว่อง
เกาลูนเป็นที่ตั้งของเขตการปกครองของฮ่องกง 5 เขตด้วยกัน

* เก๋าหล่งเส่ง (九龍城, Kowloon city)
* กุ๊นถ่อง (觀塘, Kwun Tong)
* ซั้มโสยโป่ว (深水埗, Sham Shui Po)
* หว่องต่ายซิ้น (黃大仙, Wong Tai Sin)
* เหย่าจิ๊มหว่อง (油尖旺, Yau Tsim Mong)

ประชากร
-------

ข้อมูลเมื่อ 2011[update] มีประชากรที่อาศัยอยู่ในเกาลูน 2,108,419 คน ประมาณ 86% ของพลเมืองใช้ภาษากวางตุ้งเป็นภาษาหลัก ส่วน 2.3% ใช้ภาษาอังกฤษ และ 1.2% ใช้ภาษาจีนกลาง

สถานที่สำคัญ
------------

* จิ๊มซ้าโจ๋ย ซึ่งเป็นที่ตั้งของสถานสำคัญหลายแห่ง

อ้างอิง
-------

1. ↑  Fallon, Steve. (2006) Hong Kong and Macau. Lonely Planet Publishing. ISBN 981-258-246-0
2. ↑  "KAWLOONG FERRY STATION: Hong Kong postcard (C48147)". *eBay*. คลังข้อมูลเก่าเก็บจากแหล่งเดิมเมื่อ 2022-11-12. สืบค้นเมื่อ 2022-11-12.
3. 1 2  *District Profiles*, Hong Kong Census, 2011, เก็บจากแหล่งเดิมเมื่อ 27 กันยายน 2013, สืบค้นเมื่อ 27 กันยายน 2013

แหล่งข้อมูลอื่น
---------------


วิกิท่องเที่ยว มีคำแนะนำการท่องเที่ยวสำหรับ ***เกาลูน***

* วิกิมีเดียคอมมอนส์มีสื่อเกี่ยวกับ Kowloon
* วิกิมีเดียคอมมอนส์มีสื่อเกี่ยวกับ Kowloon West

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* เยอรมนี
* อิสราเอล
* สหรัฐ
* ญี่ปุ่น
* เช็กเกีย

 |

พิกัดภูมิศาสตร์: 22°19′N 114°11′E﻿ / ﻿22.317°N 114.183°E﻿ / 22.317; 114.183
**โรคชอบหยิบฉวย** หรือ **โรคชอบขโมย** (อังกฤษ: kleptomania หรือ pathological stealing) เป็นโรคทางจิตเวช ทำให้ผู้ป่วยไม่สามารถยับยั้งใจต่อแรงกระตุ้นที่จะลักขโมยได้ ส่วนใหญ่ผู้ป่วยจะลักขโมยสิ่งของที่ไม่มีประโยชน์ต่อตนเอง

โรค kleptomania เป็นโรคทางจิตเวชที่อยู่ในกลุ่มโรคขาดความยับยั้งชั่งใจ (Impulse Control Disorders) โดยกลุ่มโรคดังกล่าว ประกอบด้วยโรคต่าง ๆ หลายโรค เช่น โรคชอบจุดไฟ (Pyromania) โรคติดการพนัน (Pathological gambling) โรคซึมเศร้า โรคตื่นตระหนก (Panic Disorder) และโรคอารมณ์สองขั้ว

ศัพทมูลวิทยา
------------

Kleptomania เป็นคำที่มาจากภาษากรีกโบราณ โดยคำว่า klepto มาจาก κλέπτω แปลว่า ขโมย ฉกฉวย และคำว่า mania มาจาก μανία แปลว่า ความปรารถนาที่บ้าคลั่ง, การบังคับ ดังนั้นอาจให้ความหมาย Kleptomania ได้ว่า ความปรารถนาที่จะขโมย

อาการแสดง
---------

มักจะขโมยสิ่งของที่ตัวเองไม่มีความจำเป็นต้องใช้ หรือสิ่งของที่ไม่มีราคา ก่อนลงมือ ผู้ป่วยจะมีความเครียดเพิ่มขึ้นอย่างมาก หลังจากลงมือขโมยของแล้วจะรู้สึกสบายใจและผ่อนคลาย เมื่อเหตุการณ์ผ่านไป ผู้ป่วยบางรายอาจจะกลับมารู้สึกผิด เสียใจ เพราะลึก ๆ แล้วผู้ป่วยรู้ว่าการขโมยของเป็นเรื่องผิดต่อศีลธรรมและกฎหมาย แต่ก็มีบางรายที่อาจไม่รู้สึกอะไรเลยจากพฤติกรรมนั้น ผู้ป่วยที่ขโมยของมาแล้วอาจนำของไปเก็บไว้ ทิ้งไป หรือเอาไปคืนที่เดิม
โรค kleptpmania เกิดจากความผิดปกติทางชีวภาพ ทำให้สมองหลั่งสารเซโรโทนินน้อยลง เช่นเดียวกับโรคซึมเศร้า และโรคอารมณ์สองขั้ว แต่อาจมีสาเหตุมาจากการเลี้ยงดูในวัยเด็ก ความเครียดความกดดันในวัยเด็ก ความไม่พอใจพ่อแม่หรือบุคคลที่มีอำนาจในชีวิต หรือพันธุกรรม ผลักดันให้มีนิสัยชอบขโมยของเพื่อรู้สึกผ่อนคลาย สร้างความรู้สึกภูมิใจในตัวเอง หรือสร้างความอับอายให้กับบุคคลที่มีอำนาจในชีวิต

การรักษา
--------

อาการของผู้ป่วยโรค kleptpmania สามารถรักษาได้ด้วยการใช้ยา ร่วมกับวิธีจิตบำบัดโดยแพทย์หรือนักจิตวิทยา ซึ่งวิธีการทำจิตบำบัด แบ่งออกเป็น 2 วิธี

1. จิตบำบัดแบบรู้แจ้ง ใช้กับผู้ป่วยที่มีความรู้สึกผิดชอบชั่วดี โดยจิตแพทย์หรือนักจิตวิทยาจะสร้างประเด็นที่ทำให้ผู้ป่วยรู้สึกตัวว่าแสดงพฤติกรรมดังกล่าวแล้วจะส่งผลที่ไม่ดีต่อตนเอง
2. จิตบำบัดความคิด จิตแพทย์หรือนักจิตวิทยาจะใช้วิธีการอธิบายผลเสียของการแสดงพฤติกรรมลักขโมย จนผู้ป่วยตระหนักถึงผลเสีย และสามารถนำความคิดนั้นมาควบคุมพฤติกรรมดังกล่าวได้

อ้างอิง
-------

1. ↑  [*ลิงก์เสีย*], .
ร้านฮะจิบัง ราเมนในประเทศญี่ปุ่น
**ฮะจิบัง ราเมน** (ญี่ปุ่น: ８番らーめん; โรมาจิ: *Hachiban Rāmen*) เป็นธุรกิจร้านอาหารญี่ปุ่น ประเภทราเม็ง ของบริษัท ฮะจิบัง จำกัด ประเทศญี่ปุ่น เริ่มเปิดกิจการในวันที่ 11 กุมภาพันธ์ พ.ศ. 2510 บนถนนหลวงสายที่ 8 เมืองคางะ จังหวัดอิชิกาวะ ด้วยเหตุนี้จึงได้ตั้งชื่อร้านว่า "ฮะจิบัง" ซึ่งหมายความว่า "หมายเลข 8" และมีคามาโบโกะที่มีลวดลายแตกต่างจากที่อื่น ๆ คือ เป็นลายหมายเลข 8 ทำให้เป็นที่จดจำของลูกค้า 

ราเมงของร้านฮะจิบังในญี่ปุ่น
ปัจจุบัน ฮะจิบัง ราเมน มีสาขาในประเทศญี่ปุ่นทั้งหมด 154 สาขา และมีสาขาอยู่ในต่างประเทศ ได้แก่ ประเทศไทย ฮ่องกง และไต้หวัน รวม 127 สาขา (ข้อมูลเมื่อ 7 กุมภาพันธ์ พ.ศ. 2560) ในประเทศไทยมีสาขามากที่สุด คือ 150 สาขา (ข้อมูลเมื่อ 14 กุมภาพันธ์ พ.ศ. 2565)

ฮะจิบัง ราเมน เริ่มเปิดกิจการสาขาแรกในประเทศไทยที่ศูนย์การค้าสีลมคอมเพล็กซ์ เมื่อปี พ.ศ. 2535 เจ้าของ คือ บริษัท ไทยฮะจิบัง จำกัด

อ้างอิง
-------

1. ↑  8番らーめんの誕生 เก็บถาวร 2008-01-30 ที่ เวย์แบ็กแมชชีน, hachiban.co.jp, เรียกข้อมูลเมื่อ 4 ก.พ. 2551
2. ↑  店舗情報 เก็บถาวร 2008-01-24 ที่ เวย์แบ็กแมชชีน, hachiban.co.jp, เรียกข้อมูลเมื่อ 10 มีนาคม 2552
3. 1 2  海外展開 เก็บถาวร 2008-02-19 ที่ เวย์แบ็กแมชชีน, hachiban.co.jp, เรียกข้อมูลเมื่อ 4 ก.พ. 2551
4. ↑

แหล่งข้อมูลอื่น
---------------

* เว็บไซต์ฮะจิบัง ราเมน (ญี่ปุ่น)
* เว็บไซต์ฮะจิบัง ราเมน ประเทศไทย (ไทย)

| * ด
* ค
* ก
แฟรนไชส์ธุรกิจอาหารในประเทศไทย |
| --- |
| ปัจจุบัน | 
* เบอร์เกอร์คิง
* แมคโดนัลด์
* มอสเบอร์เกอร์
* เชค แช็ค
* เคเอฟซี
* เท็กซัสชิคเก้น
* บอนชอนชิกเกน
* พิซซ่าฮัท
* เดอะ พิซซ่า คอมปะนี
* โดมิโน่ส์ พิซซ่า
* นารายณ์ พิซเซอเรีย
* ซิซซ์เล่อร์
* เปปเปอร์ ลันช์
* ซานตาเฟ่สเต็ก
* ซับเวย์
* ทาโก้ เบลล์
* ฟูจิ
* ฮะจิบัง ราเมน
* อิปปุโดะ ราเมน
* โคโค่อิชิบันยะ
* บาร์บีคิวพลาซ่า
* เอ็มเค เรสโตรองต์
* สุกี้ตี๋น้อย
* โจ๊กกองปราบ
* ชายสี่ บะหมี่เกี๊ยว
* โชคดีติ่มซำ
* ซาลาเปาทับหลี

 | แฟรนไชส์อาหาร |
| อดีต | 
* เวนดี้ส์
* ป๊อปอายส์
* คาร์ลซ จูเนียร์
* เอ แอนด์ ดับบลิว

 |
ถนนลาซาล
**ถนนลาซาล** เป็นถนนสายหนึ่งในพื้นที่เขตบางนา กรุงเทพมหานคร เป็นถนนที่เชื่อมต่อถนนสุขุมวิทกับถนนศรีนครินทร์

พ.ศ. 2506 ภาครัฐได้ก่อสร้างและเปิดใช้ **ซอยสุขุมวิท 105** ซึ่งแยกจากถนนสุขุมวิทที่เปิดใช้เมื่อ พ.ศ. 2479 ถนนลาซาลเป็นถนนที่ขนานไปกับคลองบางนา โดยถนนตัดผ่ากลางนาของชาวมอญคลองบางนาหลายครอบครัว สภาพเดิมเป็นถนนรถไถ รัฐมาขอที่ริมถนนจากชาวนาครอบครัวละ 8 เมตร โดยเจ้าของที่ขุดดินทำถนนกันเอง จ้างคนขุดดินไร่ละ 700 บาท จากนั้นกลายเป็นถนนดิน พอถึงโรงเรียนลาซาลจึงเป็นถนนลูกรัง

ชื่อซอยลาซาลมาจาก "โรงเรียนลาซาล" เปิดทำการสอนเเมื่อ พ.ศ. 2506 สภาพเดิมล้อมรอบด้วยทุ่งนา นอกจากนั้นภายในซอยยังเป็นที่ตั้งของโรงเรียนบางกอกพัฒนา ก่อตั้งเมื่อ พ.ศ. 2500 แต่เดิมอยู่บนถนนเพลินจิต ต่อมาย้ายมาที่ช่องนนทรี และย้ายมายังถนนลาซาลราว พ.ศ. 2532 รวมถึงมีโรงพยาบาลศิครินทร์สร้างเมื่อ พ.ศ. 2522 บนพื้นที่ 11 ไร่ จนกระทั่งในช่วงปี พ.ศ. 2555 เป็นต้นมา ถนนลาซาลเริ่มเป็นย่านที่อยู่อาศัยที่มีประชากรอยู่ค่อนข้างหนาแน่น โดยเริ่มจากการเป็นย่านที่อยู่อาศัยแนวราบ อาคารพาณิชย์ แหล่งรวมหอพักพนักงานโรงงานอุตสาหกรรมที่ราคาไม่แพง อพาร์ทเมนต์คนทำงานให้เช่าระดับกลาง ไปจนถึงเซอร์วิสอพาร์ทเมนต์

บริเวณใกล้ปลายถนนลาซาลทั้งสองฝั่งมีสถานีแบริ่งของรถไฟฟ้าบีทีเอส สายสุขุมวิท และสถานีศรีลาซาลของรถไฟฟ้ามหานคร สายสีเหลือง ซึ่งทั้งสองเป็นสถานีสุดท้ายในเขตกรุงเทพมหานคร ก่อนเข้าสู่เขตจังหวัดสมุทรปราการ

อ้างอิง
-------

1. ↑  โศจิลักษณ์ กมลศักดาวิกุล. "กระบวนการสร้างและสืบทอดอัตลักษณ์ความเป็นมอญในพื้นที่เมือง : กรณีศึกษาชุมชนมอญคลองบางนา เขตบางนา กรุงเทพมหานคร" (PDF). กรมส่งเสริมวัฒนธรรม กระทรวงวัฒนธรรม.
2. ↑  "ตามเสด็จเจ้าชายแอนดรูว์ ดู "บางกอกพัฒนา" สอนแบบผู้ดีอังกฤษ". ผู้จัดการออนไลน์.
3. ↑  "Start You Life in Lasalle ลาซาล ทำเลที่อยู่ใหม่สำหรับคนวัยตั้งตัว สะดวกสบาย น่าอยู่ ดูดีขึ้นทุกปี และมีศักยภาพเติบโตทางธุรกิจน่าสนใจ". PROPHOLIC.
ภูเขาในประเทศจีน

**เขาเทียนเหมิน** หรือ **เทียนเหมินชาน** (จีนตัวย่อ: 天门山; จีนตัวเต็ม: 天門山; พินอิน: *Tiānmén Shān*; แปลตรงตัว: "ภูเขาประตูสวรรค์") เป็นภูเขาที่ตั้งอยู่ในอุทยานแห่งชาติเขาเทียนเหมิน นครจางเจียเจี้ย ทางด้านตะวันตกเฉียงเหนือของมณฑลหูหนาน ประเทศจีน

ภูเขา
-----

กระเช้าลอยฟ้าขึ้นเขาเทียนเหมินถูกสร้างขึ้นในปี พ.ศ. 2548 โดยบริษัทโปมา (Poma) ของฝรั่งเศส ให้บริการตั้งแต่สถานีกระเช้าลอยฟ้าจางเจียเจี้ยที่อยู่ใกล้เคียงจนถึงยอดเขา กระเช้าลอยฟ้าของเขาเทียนเหมินได้รับการกล่างอ้างในสื่อสิ่งพิมพ์ด้านการท่องเที่ยวว่าเป็น "ทางกระเช้าลอยฟ้าโดยสารของภูเขาสูงที่ยาวที่สุดในโลก" ด้วยกระเช้าลอยฟ้าจำนวน 98 คันและมีความยาวของทางกระเช้าทั้งหมด 7,455 เมตร (24,459 ฟุต) และขึ้นไปสูงถึง 1,279 เมตร (4,196 ฟุต) ความชันสูงสุดคือ 37 องศา นักท่องเที่ยวสามารถเดินบนเส้นทางหลายกิโลเมตรที่สร้างตามแนวหน้าผาบนยอดเขา รวมไปถึงส่วนที่มีพื้นทางเดินเป็นกระจกด้วย ถนนทงเทียน (通天) หรือถนนเชื่อมสวรรค์ระยะทาง 11 กิโลเมตร (7 ไมล์) และมี 99 โค้งก็สามารถนำขึ้นไปสู่ยอดเขา และพานักท่องเที่ยวไปยังซุ้มประตูธรรมชาติถ้ำเทียนเหมินในภูเขาที่มีความสูง 131.5 เมตร (431.4 ฟุต) ชื่อของถ้ำเช่นเดียวกับชื่อของภูเขาคือ "เทียนเหมิน" (天门) มีความหมายว่า "ประตูสวรรค์" และมีบันไดทางเข้า 999 ขั้นที่รู้จักในชื่อ "บันไดสู่สวรรค์"

* ทัศนียภาพของถนนทงเทียน (ถนนเชื่อมสวรรค์) เมื่อมองจากกระเช้าลอยฟ้าทัศนียภาพของถนนทงเทียน (ถนนเชื่อมสวรรค์) เมื่อมองจากกระเช้าลอยฟ้า
* ทัศนียภาพของซุ้มประตูธรรมชาติและบันไดที่นำขึ้นไปทัศนียภาพของซุ้มประตูธรรมชาติและบันไดที่นำขึ้นไป
* แผ่นป้ายที่ระลึกการปีนขึ้นเขาของอาแล็ง รอแบร์ในปี ค.ศ. 2007แผ่นป้ายที่ระลึกการปีนขึ้นเขาของอาแล็ง รอแบร์ในปี ค.ศ. 2007
* วัดเทียนเหมินชานวัดเทียนเหมินชาน
* ทางเดินเลียบหน้าผารอบยอดเขาทางเดินเลียบหน้าผารอบยอดเขา
* ศาลากวนอิมที่วัดเทียนเหมินชานศาลากวนอิมที่วัดเทียนเหมินชาน
* ทางเข้าอุทยานแห่งชาติเขาเทียนเหมินทางเข้าอุทยานแห่งชาติเขาเทียนเหมิน

อ้างอิง
-------

1. ↑  "The Sky Gate Escalators". *Lift Magazine*. คลังข้อมูลเก่าเก็บจากแหล่งเดิมเมื่อ 2018-08-04. สืบค้นเมื่อ 7 June 2018.
2. ↑  *Tianmen Mountain*, Hunan Zhangjiajie Tianmenshan Tourism Co. Ltd.
3. ↑  Rizzo, Cailey. "There's an Actual Stairway to Heaven — With 999 Steps — in China". *Travel + Leisure* (ภาษาอังกฤษ). Travel+Leisure. สืบค้นเมื่อ 18 April 2023.

วิกิมีเดียคอมมอนส์มีสื่อที่เกี่ยวข้องกับ **เขาเทียนเหมิน**

วิกิท่องเที่ยว มีคำแนะนำการท่องเที่ยวสำหรับ ***Tianmen Mountain***
**บริษัทแพร่สัญญาณแห่งชาติ** (อังกฤษ: The National Broadcasting Company; ชื่อย่อ : เอ็นบีซี; NBC) เป็นเครือข่ายสถานีโทรทัศน์ของสหรัฐอเมริกา มีสำนักงานใหญ่ตั้งอยู่ที่อาคารจีอี ร็อกกีเฟลเลอร์ เซ็นเตอร์ ในนครนิวยอร์ก มีสมญานามว่า "เครือข่ายนกยูง'" (Peacock Network) ตามสัญลักษณ์ของสถานี ก่อตั้งเมื่อปี พ.ศ. 2469 โดยบริษัทวิทยุแห่งอเมริกา (Radio Corporation of America ชื่อย่อ: อาร์ซีเอ; RCA) โดยนับเป็นเครือข่ายโทรทัศน์แห่งแรกในสหรัฐอเมริกา ต่อมาในปี พ.ศ. 2500 เอ็นบีซี ได้เริ่มส่งสัญญาณโทรทัศน์สี นับว่าเป็นสถานีโทรทัศน์สีแห่งแรกของโลก[] ในปีพ.ศ. 2529 เจเนอรัล อิเล็กทริค (จีอี) เข้าซื้อกิจการเอ็นบีซี ด้วยมูลค่า 6,400 ล้านเหรียญ ต่อมาทางสถานีฯ เข้าเป็นส่วนหนึ่งของ "เอ็นบีซี ยูนิเวอร์แซล" ซึ่งเป็นองค์กรในเครือจีอี และวีวองดี เอ็นบีซีมีพนักงานประมาณ 10,000 คน และมีผู้ชม 112 ล้านครัวเรือน หรือร้อยละ 98.6 ของประเทศ นอกจากนี้เอ็นบีซียังมี สถานีร่วมอีก 10 สถานี และเกือบ 200 สถานี ที่สามารถรับชมได้ในสหรัฐอเมริกา

ดูเพิ่ม
-------

* เอบีซี
* ซีบีเอส

อ้างอิง
-------

1. ↑  "Company Overview". เอ็นบีซี ยูนิเวอร์ซัล. คลังข้อมูลเก่าเก็บจากแหล่งเดิมเมื่อ 2006-05-06. สืบค้นเมื่อ 25 มีนาคม พ.ศ. 2551. `{{cite web}}`: ตรวจสอบค่าวันที่ใน: `|accessdate=` (help)
2. ↑  "List of United States over-the-air television networks". Entomology. สืบค้นเมื่อ 25 มีนาคม พ.ศ. 2551. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* เว็บไซต์อย่างเป็นทางการ
* เว็บไซต์เอ็นบีซียูนิเวอร์แซล
จัณฑิสิงหะส่าหรี
**วิหารซิงฮาซารี** (อินโดนีเซีย: *Singhasari temple*) หรือ ***จัณฑิสิงหะส่าหรี*** (อินโดนีเซีย: *Candi Singhasari*) เป็นจัณฑิศาสนาพุทธ-ฮินดู สร้างขึ้นในสมัยศตวรรษที่ 13 ตั้งอยู่ในอำเภอซีโญซารี จังหวัดมาลัง ในชวาตะวันออก ประเทศอินโดนีเซีย อยู่ห่างไป 10 กิโลเมตรทางเหนือของเมืองมาลัง ที่ความสูง 512 เมตรจากระดับน้ำทะเล หันหน้าออกสู่เขาอาร์จูโน วิหารมีความสัมพันธ์กับอาณาจักรสิงหะส่าหรีและเชื่อว่าบริเวณวิหารเป็นวังหลวงของสิงหะส่าหรีในอดีต

ปรากฏการกล่าวถึงวิหารนี้อยู่ในกวีนิพนธ์ นาการักเรตากามา บท 37:7 และ 38:3 และในจารึกกะจะฮ์มาดาจากปี 1351 ที่ค้นพบในลานของวิหาร แหล่งข้อมูลระบุว่าวิหารนี้เป็นที่ประกอบพิธีศพของกษัตริย์เกร์ตานาการา (ครองราชย์ 1268 — 1292) ปัจฉิมกษัตริย์แห่งสิงหะส่าหรีก่อนจะถูกมัชปาหิตยึดครอง วิหารนี้เชื่อว่าสร้างไม่แล้วเสร็จดังที่สามารถสังเกตได้จากหน้าบันกาลาเหนือทางเข้าส่วนล่าง ชั้นล่างเป็นวิหารลัทธิไศวะ ส่วนชั้นลอยมีลักษณะเป็นพุทธ

ประติมากรรมภายในมีทั้งรูปทวารบาลดังที่ปรากฏตามสุสานของสิงหะส่าหรี, หน้าบันกาลา และรูปสลักพระศิวะอวตารเป็นบาราตากูรู หรืออาจจะเป็นฤาษีอคัสตยะ

ระเบียงภาพ
----------

* รูปสลักพระศิวะอวตารเป็นบาราตากูรู หรืออาจจะเป็นฤาษีอคัสตยะรูปสลักพระศิวะอวตารเป็นบาราตากูรู หรืออาจจะเป็นฤาษีอคัสตยะ
* หน้าบันกาลาหน้าบันกาลา
* ทวารบาลทวารบาล

อ้างอิง
-------

1. ↑  Gavin Pattison (2000). *Blue Guide: Bali, Java, and Lambok*. A&C Black, London, and WW Norton, NY. p. 80.
2. ↑  "Candi Singosari". สืบค้นเมื่อ 8 November 2014.

พิกัดภูมิศาสตร์: 7°53′16″S 112°39′50″E﻿ / ﻿7.88778°S 112.66389°E﻿ / -7.88778; 112.66389


วิกิมีเดียคอมมอนส์มีสื่อที่เกี่ยวข้องกับ **จัณฑิสิงหะส่าหรี**
**ลูอีเซอ เจ้าหญิงแห่งซัคเซิน-โกทา-อัลเทินบวร์ค** (เยอรมัน: *Luise, Prinzessin von Sachsen-Gotha-Altenburg*) หรือพระนามเต็มคือ **เจ้าหญิงลูอีเซอ เพาลีเนอ ชาร์ล็อทเทอ ฟรีเดอรีเคอ เอากุสเทอ แห่งซัคเซิน-โกทา-อัลเทินบวร์ค** (เยอรมัน: *Prinzessin Luise Pauline Charlotte Friederike Auguste von Sachsen-Gotha-Altenburg*) เป็นเจ้าหญิงเยอรมันจากแคว้นซัคเซิน-โกทา-อัลเทินบวร์ค ทรงเป็นพระมารดาในเจ้าชายอัลเบิร์ต พระราชสวามี ทำให้พระนางมีศักดิ์เป็นย่าของเอ็ดเวิร์ดที่ 7 ย่าทวดใน จอร์จที่ 5

เจ้าหญิงลูอีเซอประสูติเมื่อค.ศ. 1800 ที่แคว้นโกทาในจักรวรรดิโรมันอันศักดิ์สิทธิ์ เป็นธิดาองค์เดียวของเอากุสท์ ดยุกแห่งซัคเซิน-โกทา-อัลเทินบวร์ค กับท่านหญิงลูอีเซอ ชาร์ล็อทเทอ แห่งมัคเลินบวร์ค-ชเวรีน เจ้าหญิงลูอีเซอพยายามสร้างสานสัมพันธ์กับเจ้าชายรัสเซียองค์หนึ่งแต่ไม่ประสบความสำเร็จ นางจึงสมรสกับแอนสท์ที่ 3 ดยุกแห่งซัคเซิน-โคบวร์ค-ซาลเฟลด์ในปีค.ศ. 1817 ทั้งสองมีบุตรด้วยกันสององค์ 

เจ้าหญิงลูอีเซอทรงหย่ากับดยุกเอากุสท์ในเดืนมีนาคม ค.ศ. 1826 หลังจากนั้นอีกเจ็ดเดือน ทรงสมรสใหม่อย่างลับๆกับอดีตคนรัก อเล็คซันเดอร์ ฟอน ฮันชไตน์ (Alexander von Hanstein) อย่างไรก็ตาม ชีวิตทั้งสองไม่ราบรื่นมากนัก ทรงหย่ากับฮันชไตน์ในปีค.ศ. 1831 และก็ทรงสิ้นพระชนม์จากโรคมะเร็งในวันที่ 30 สิงหาคมของปีเดียวกันด้วยพระชนม์เพียง 30 ปี

อ้างอิง
-------

1. ↑  Grey, p. 29.
2. ↑  Strachey, Lytton (1921). *Queen Victoria*. New York: Harcourt, Brace, and Co. p. 135.
ภาพยนตร์อนิเมชันไทยในปี พ.ศ. 2566

***นักรบมนตรา ตำนานแปดดวงจันทร์*** เป็นภาพยนตร์แอนิเมชันไทยแนวโลดโผน-วิทยาศาสตร์ในปี พ.ศ. 2566 สร้างโดยได้รับแรงบันดาลใจจาก*รามเกียรติ์* วรรณกรรมไทยซึ่งมีเค้าโครงจากมหากาพย์อินเดีย*รามายณะ* ภาพยนตร์สร้างโดยริฟ สตูดิโอ กำกับโดยวีรภัทร ชินะนาวิน เขียนบทโดยสรพีเรศ ทรัพย์เสริมศรี และออกแบบตัวละครโดยชาคฤษ โนนคำ นักพากย์ผู้ให้เสียงตัวละครหลักได้แก่ สรวิศ ตงเท่ง, พัฒน์เตชินท์ ศศิพัฒนธาดา, นลินี ชีวะสาคร, รุจิระ ขจีเจริญ, ธนกฤต เจนคลองธรรม, มานพ ศรีจูเป้า, อภินันท์ ธีระนันทกุล, มนัสวิน มลิวงค์ และราณี แคมเปน ภาพยนตร์ออกฉายในวันที่ 11 ตุลาคม พ.ศ. 2566

ตัวละคร
-------

วายุ
ให้เสียงโดย: สรวิศ ตงเท่ง
เวฬา
ให้เสียงโดย: พัฒน์เตชินท์ ศศิพัฒนธาดา
บุษบา
ให้เสียงโดย: นลินี ชีวะสาคร
ทศกัณฐ์
ให้เสียงโดย: รุจิระ ขจีเจริญ
พาลี
ให้เสียงโดย: ธนกฤต เจนคลองธรรม
สุครีพ
ให้เสียงโดย: มานพ ศรีจูเป้า
ราม
ให้เสียงโดย: อภินันท์ ธีระนันทกุล
ลักษมันตร์
ให้เสียงโดย: มนัสวิน มลิวงค์
สีดา
ให้เสียงโดย: ราณี แคมเปน
ไวท์ กอริลล่า / เวสสุวรรณ
ให้เสียงโดย: ธชย ประทุมวรรณ
ภูตวารี
ให้เสียงโดย: บุญราศรี ฉายะวรรณ

อ้างอิง
-------

1. ↑  "นักรบมนตรา ตำนานแปดดวงจันทร์". *เมเจอร์ ซีนีเพล็กซ์*. สืบค้นเมื่อ October 10, 2023.
2. ↑  "นักรบมนตรา : ตำนาน 8 ดวงจันทร์". *เอสเอฟ ซีเนม่า*. สืบค้นเมื่อ October 10, 2023.
3. 1 2 3 4 5 6 7 8 9 10  "เปิดรายชื่อทีมพากย์ไทยจาก นักรบมนตรา : ตำนานแปดดวงจันทร์ นำโดย เบลล่า ราณี รับบท นางสีดา". *The Standard*. สืบค้นเมื่อ October 10, 2023.

แหล่งข้อมูลอื่น
---------------

* หน้าเฟซบุ๊กทางการของภาพยนตร์
* *นักรบมนตรา ตำนานแปดดวงจันทร์* ที่เน็ตฟลิกซ์
* *นักรบมนตรา ตำนานแปดดวงจันทร์* ที่สยามโซน
* *นักรบมนตรา ตำนานแปดดวงจันทร์* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ